# Általános információk:

**Tanterv:** Építészmérnöki osztatlan Mesterképzési Szak,

Építészmérnöki alapkézési szak

**Tantárgy neve: Építészeti rajz, formaismeret 2.**

**Tantárgy kódja: EPE346MN**

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Építészeti rajz, formaismeret 1**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

Oktatók: Kígyós Borbála

Iroda: 7624 Magyarország, Pécs, Boszorkány u. 2. B-337

E-mail:

Munkahelyi telefon: +36 72 503 650 / 23899

Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B-337

E-mail: kramli.marta@mik.pte.hu

Munkahelyi telefon: +36 72 503 650 / 23899

Tomcsik Kudit (Óraadó)

Iroda: 7624 Magyarország, Pécs, Boszorkány u. 2. B-337

E-mail: tomcsik.t.judit@gmail.com

Munkahelyi telefon: +36 72 503 650 / 23899

Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

## Tárgyleírás

A kurzus tematikája követi az ÉPÍTÉSZETI RAJZ, FORMAISMERET 1 tematikájában alkalmazott módszereket, továbbra is az akadémiai rajztudás legfontosabb elemeire épül, így a szabadkézi rajzolás mind technikai (rajzi minőség, kontúrok, tónusok, helyes használata), mind pedig a látott kép megjelenítésének elméletei ismeretei, a különböző perspektívák alkalmazása részei a kurzusnak. A kurzus érinti a festői technikák alkalmazását is, nem csak technikai (akvarell, tus, pác) de azoknak elméleti kérdéseiben is. A kurzus figyelmet fordít a hallgatók térlátásának és formakultúrájának fejlesztésre, a modell utáni rajz gyakorlata mellet hangsúlyozva a „belső látás”, az agyban lévő „hívóképeknek” leképezését, előhívását. A kurzus kitér a kompozíciós elvekre, a képszerkesztés belső arányrendjének törvényszerűségeire.

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát..

## Tantárgy tartalma

A szemeszter során a hallgatók elmélyítik a látszati perspektívában szerzett ismereteiket, gyakorolják a szabadkézi ábrázolás elmúlt félévben megismert technikáit: az akvarelles és tusos, pácos vegyes technikát, a tollrajzot, a fedő festés technikáját. A kurzus nagy hangsúlyt fektet a kompozíció, az arányok, kifejező erejének megismertetésére, gyakorlására. Külön feladatsor foglalkozik a külső és belső terek léptékhelyes ábrázolásával, a belső terek arányos, vizuálisan harmonikus megjelenítésével. A szemeszter első harmadában a két illetve három iránypontos perspektivikus megjelenítést gyakorolják látvány után és belső kép alapján. A második harmadban a tömegarányok, képi kompozíció harmonikus és diszharmonikus kialakításának lehetőségeit veszik számba.

A kurzus befejező szakaszában a léptékkel, az emberi arányok és a belső illetve külső tér összefüggéseivel foglalkoznak. A feladatok, követelmények kiadása a tematika szerint történik.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**Maximum 20 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 250 + 30 pontot szerezhet, amiből az értékelés százalékos arányosításban a 250 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**Számonkérések**

**Félévközi ellenőrzések, teljesítményértékelések és részarányuk a minősítésben** (A táblázat példái törlendők.)

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Rajzleadás 01 – 7.hét* | *max 125pont* | *50 %* |
| *Rajzleadás 02 - 14 hét* | *max 125 pont* | *50 %* |
|  |  |  |
|  |  |  |

**Pótlási lehetőségek módja, típusa** (PTE TVSz 47§(4))

**A két rajzi blokk anyagának javítása:**

**a rajzok végső bemutatásáig lehetséges (13. hét)**

**valamint a vizsgaidőszak első hetén történő pótleadásig (14.hét)!**

**Az aláírás megszerzésének feltétele:**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Építészeti Rajz 01 Tanári jegyzet - Teams feltöltés. Jegyzetbolt nyomtatható verzió

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107 – Tudásközpont könyvtára

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833 – Tudásközpont könyvtára

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* rajzi fogalmazás összetettsége
* rajzi pontosság
* kompozíció helyessége
* eredetiség és szellemesség
* formakultúra

## Program feladatok szerint

**ÉPÍTÉSZETI RAJZ, FORMAISMERET 2. / PROGRAM HETI BONTÁSBAN**

|  |  |  |
| --- | --- | --- |
| **1.** | órai feladat  **10 p** | A rajzolt perspektíva szabályainak ismétlése. Órai beállítás megrajzolása kétiránypontos perspektívában. (A2/ ceruza) |
| házi feladat  **10 p** | Órai beállítás elemeinek szabad variálása. (A2/ceruza) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **2.** | órai feladat  **10 p** | Órai beállítás megrajzolása egy- illetve két iránypontos perspektívában. (A2/ceruza) |
| házi feladat  **10 p** | Órai beállítás megrajzolása madártávlatban illetve békaperspektívában. (A2/ceruza) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **3.** | órai feladat  **15 p** | Felülnézetével megadott összetett geometrikus térkompozíció rekonstruálása (3 db rekonstrukció egy lapon). A2/ceruza |
| házi feladat  **15 p** | Az órai térkonstrukció épületté alakítása, látványterv készítése az épületről vegyes technikával. (A3/ vegyes technika) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **4.** | órai feladat  **10 p** | Órai beállítás megrajzolása álló perspektívában (adott pozíciójú horizontvonallal) valamint madártávlatban. (A2/ ceruza) |
| házi feladat  **15 p** | A madártávlatban ábrázolt geometrikus kompozíció épületté alakítása, látványterv készítése az épületről vegyes technikával.  (A3/ vegyes technika) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **5.** | órai feladat  **10 p** | Projektlap készítése ceruzával. Tervezés stúdió 3. kurzus keretében létrehozott épületterv bemutatása. (A2/ ceruza) |
| házi feladat  **15 p** | Projektlap készítése vegyes technikával (ecsetfilc). Tervezés stúdió 3. kurzus keretében létrehozott épületterv bemutatása. (A2/ vegyes technika) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **6.** | órai feladat  **15 p** | Drapériás beállítás megrajzolása ceruzával. (A2/ ceruza) |
| házi feladat  **10 p** | Drapériás csendélet megrajzolása ceruzával otthoni beállítás alapján. (A3/ceruza) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **7.** | órai feladat  **10 p** | *Harmonikus és diszharmonikus tér 1.*  Elemgyűjtemény létrehozása összetett geometrikus testekből egy kialakítandó építészeti térhez. (A2/ ceruza) |
| házi feladat  **10 p** | Centrális perspektívában ábrázolt építészeti tér kialakítása az órán létrehozott elemgyűjtemény elemeinek felhasználásával. (A3/ceruza vagy toll) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **7.** | **ELSŐ RAJZI BLOKK LEADÁSA** | |
| **8.** | órai feladat  **10 p** | *Harmonikus és diszharmonikus tér 2.*  A centrális perspektívában ábrázolt építészeti tér megjelenítése kétiránypontos perspektívában, illetve a megjelenített tömegek épületté alakítása. (A3/ ceruza vagy toll) |
| házi feladat  **10 p** | Látványterv készítése akvarellel a kétiránypontos perspektívában ábrázolt építészeti térről. ( A3/vegyes technika) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **9.** | órai feladat  **15 p** | *Belső tér 1.*  Felülnézetével megadott épületjellegű tömeg belső terének megjelenítése meghatározott nézőpontokból, centrális perspektívában. (A2/ceruza) |
| házi feladat  **10 p** | Az órán felvázolt belső térnek egy újabb rajzon történő kidolgozása további elemekkel, részletekkel. (A3/ ceruza vagy toll) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **10.** | órai feladat  **10 p** | *Belső tér 2.*  Látványterv készítése akvarellel a korábbi rajzon részleteiben kidolgozott belső térről. (A3/ vegyes technika) |
| házi feladat  **10 p** | Az órán létrehozott látványterv tovább építése kontúrvonalakkal, tónusokkal. (A3/ ceruza vagy toll) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **11.** | órai feladat  **10 p** | Órai beállítás megrajzolása kétiránypontos perspektívában. (A2/ ceruza) |
| házi feladat  **10 p** | Órai beállítás átalakítása épületjellegű tömeggé. (A3/ceruza) |
| órai segédlet | | A *Teams* csoport felületére feltöltött *Építészeti rajz 2*. elnevezésű tanári segédlet azonos számú, vonatkozó anyaga. |
| **12.** | **MÁSODIK RAJZI BLOKK BEMUTATÁSA** | |
| **13.** | **VÉGSŐ LEADÁS- PORTFÓLIÓ BEMUTATÁSA, OSZTÁLYZÁS** | |
| **14.** | **PÓTLEADÁS / JAVÍTÁS** | |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Németh Pál

tantárgyfelelős

Pécs, 2023.08.30.